**3. Ovlašćenja i obaveze u postupku sprovođenja izbora za predsednika Republike**

 U postupku sprovođenja izbora za predsednika Republike, Republička izborna komisija, na osnovu Zakona o izboru predsednika Republike, Zakona o izboru narodnih poslanika, Zakona o jedinstvenom biračkom spisku i Zakona o finansiranju političkih aktivnosti, ima sledeća ovlašćenja, odnosno obaveze:

1. stara se o zakonitom sprovođenju izbora,
2. usklađuje i nadzire rad organa za sprovođenje izbora,
3. objavljuje rokovnik za vršenje izbornih radnji,
4. prati primenu i daje mišljenja u vezi sa primenom Zakona o izboru predsednika Republike i Zakona o izboru narodnih poslanika,
5. propisuje pravila za glasanje u posebnim situacijama, kada se usled elementarne nepogode, epidemije ili drugih razloga glasanje na pojedinim biračkim mestima ne može sprovesti po pravilima Zakona o izboru narodnih poslanika a da se time ne ugroze bezbednost i zdravlje birača
6. imenuje, razrešava i konstatuje prestanak funkcije člana i zamenika člana organa za sprovođenje izbora, u skladu sa zakonom,
7. obrazuje lokalnu izbornu komisiju, ako na dan kad je odluka o raspisivanju izbora stupila na snagu u skupštini grada, odnosno opštine ne postoji lokalna izborna komisija,
8. obezbeđuje izborni materijal za sprovođenje izbora,
9. utvrđuje obrasce za podnošenje prijava za posmatranje rada organa za sprovođenje izbora i omogućava zainteresovanim posmatračima praćenje rada organa za sprovođenje izbora,
10. određuje biračka mesta, u skladu sa zakonom,
11. propisuje obrasce za podnošenje predloga kandidata za predsednika Republike,
12. odlučuje o podnetom predlogu kandidata za predsednika Republike, tako što:

- proglašava kandidata za predsednika Republike, ako je predlog tog kandidata podnet u skladu sa zakonom,

- odbacuje neblagovremen i neuredan predlog kandidata odnosno predlog kandidata koji je podnelo lice koje po zakonu nije ovlašćeno da predlaže kandidate za predsednika Republike,

- nalaže otklanjanje nedostataka predloga kandidata koji su smetnja za njegovo proglašenje,

- odbija proglašenje kandidata u skladu sa zakonom,

1. rešenjem konstatuje da je povučen predlog proglašenog kandidata za predsednika Republike, ako predlagač kandidata povuče svoj predlog,
2. rešenjem konstatuje da je proglašeni kandidat za predsednika Republike odustao od kandidature, ako proglašeni kandidat dostavi overenu pismenu izjavu da odustaje od kandidature,
3. prikuplja izjave predlagača kandidata o nameri korišćenja sredstava iz javnih izvora za finansiranje troškova izborne kampanje i dostavlja ih ministarstvu nadležnom za poslove finansija,
4. propisuje raspored mesta po kojem poslaničke grupe predlažu članove i zamenike članova biračkih odbora u stalnom sastavu,
5. sprovodi postupak žreba za utvrđivanje redosleda kandidata na listi kandidata za izbor predsednika Republike,
6. utvrđuje i objavljuje listu kandidata za izbor predsednika Republike,
7. objavljuje ukupan broj birača u Republici Srbiji,
8. utvrđuje boju glasačkog listića i boju kontrolnog lista za proveru ispravnosti glasačke kutije,
9. utvrđuje broj glasačkih listića koji treba da se štampa, koji mora biti jednak broju birača upisanih u birački spisak,
10. utvrđuje oblik i izgled glasačkog listića,
11. na osnovu rešenja ministarstva nadležnog za poslove uprave o izmenama u Jedinstvenom biračkom spisku po zaključenju biračkog spiska, unosi izmene (upis, brisanje ili ispravka) u izvode iz biračkog spiska i posebne izvode iz biračkog spiska,
12. utvrđuje i objavljuje konačan broj birača u Republici Srbiji,
13. priprema za svaki birački odbor materijal za glasanje,
14. propisuje obrasce zapisnika o primopredaji izbornog materijala za sprovođenje izbora,
15. objavljuje nezvanične podatke o toku glasanja,
16. utvrđuje preliminarne rezultate izbora za sva biračka mesta koja su obrađena u roku od 24 časa od zatvaranja biračkih mesta,
17. odlučuje o zahtevima za poništavanje glasanja na biračkom mestu i prigovorima, u skladu sa zakonom,
18. donosi zbirni izveštaj o rezultatima glasanja u inostranstvu,
19. donosi i objavljuje ukupan izveštaj o rezultatima izbora,
20. određuje ponavljanje glasanja ako nijedan kandidat za predsednika Republike ne dobije većinu glasova birača koji su glasali,
21. izdaje izabranom kandidatu uverenje o izboru za predsednika Republike,
22. dostavlja podatke organima nadležnim za prikupljanje i obradu statističkih podataka,
23. podnosi Narodnoj skupštini izveštaj o sprovedenim izborima.